Efter en biljagt er to politibiler kørt sammen ved en afkørsel på Helsingørmotorvejen, og fire politifolk er kørt på hospitalet

Ved du noget om sagen, så tip os på sms/mms 1224 (alm. takst) eller skriv mail til 1224@eb.dk

Fire politfolk er involveret i en ulykke på Helsingørmotorvejen ved Lyngbyafkørslen. De er alle blevet kørt til undersøgelse på Herlev Hospital for nakkesmerter. De fire betjente er her til aften alle blevet udskrevet.

Vagtchefen hos Nordjsællands Politi oplyser, at den bil politiet jagtede havde nummerplader, der var politianmeldt, og at biljagten startede i Glostrup.

Han kan ikke oplyse noget nærmere omkring de involverede politfolk, men de er blevet undersøgt rutinemæssigt for nakkeskader.

På stedet er polititet nu væk, og der er åbnet for kørsel igen.

- Lyngbyafkørslen er åbnet i sydgående retning, oplyser vagtchefen.

Politibilerne var igang med en biljagt og kørte over 200 kilometer i timen, da den ene kørte op i den anden ved afkørslen til Lyngbymotorvejen.

Det oplyser Ekstra Bladets mand på stedet.

Foto: Kenneth Meyer

Ekstra Bladet følger sagen...